Մելիսա Ռաուշ

Մելիսա Ռաուշ (, , ), դերասանուհի, կատակերգու, սցենարիստ, պրոդյուսեր և ռեժիսոր։ Հայտնի է «Մեծ պայթյունի տեսությունը» սիթքոմում խաղացած Բերնադետ Ռոստենկովսկու դերով (2009-2019)։

Կենսագրություն 
Մելիսա Ռաուշը ծնվել է ԱՄՆ-ի Նյու Ջերսի նահանգի Մալբորո քաղաքում՝ հրեական ընտանիքում։ Մանհեթենի Մերիմաունտ քոլեջի () շրջանավարտ է՝ դերասանի մասնագիտությամբ։

Կարիերա 
Ուսուցման ընթացքում Մելիսան հայտնի կատակերգական դերասանուհի էր Մանհեթենում։ Նյու Յորքում նկարահանվել է «Ջենա Բուշի միսս կրթություն» () շոույում, որտեղ խաղացել է ԱՄՆ նախկին նախագահի դստեր դերը։ 2009 թվականին Մելիսան նկարահանվել է «Մեծ պայթյունի տեսությունը» սիթքոմում, որտեղ խաղացել է Բերնադետ Ռոստենկովսկու դերը։ Սերիալի չորրորդ եթերաշրջանի սկզբից (2010) սկսել է հայտնվել պարբերաբար։

Մելիսա Ռաուշը մասնակցել է VH1 հեռուստաալիքի «Best Week Ever» հեռուստաշոուին։ Բացի այդ, Մելիսան մասնակցել է ավստրալիական «Kath & Kim» հեռուստաշոուի ամերիկյան ռեմեյքին։ Նկարահանվել է նաև «Օֆիս», «Wright v Wrong», «Կեղտոտ թաց փողեր», «Իրական արյուն» նախագծերում և «Սիրում եմ քեզ, երիտասարդ» ֆիլմում։

Մելիսան Քեյսի Ուիլսոնի, Ջուն Դայան Ռաֆայելի, Ջեսիկա Սենտ Քլերի և Դանիել Շնայդերի հետ նկարահանվել է «The Realest Real Housewives» շոույում։ 2011 թվականի հունվարից շոուն թողարկվել է ամիսը մեկ անգամ «Upright Citizens Brigade Theater» իմպրովիզացիայի թատրոնում;

2015 թվականին նրա մասնակցությամբ լույս է տեսել «Բրոնզ» ֆիլմը, որտեղ խաղացել է մարմնամարզիկի դեր։

Անձնական կյանք 
2009 թվականի հոկտեմբերի 10-ից Ռաուշը ամուսնացել է սցենարիստ Ուինսթոն Ռաուշի հետ (ի ծնե Բայգել)։ Զույգն ունի երկու երեխա՝ դուստրը՝ Սեյդի Ռաուշը և որդին՝ Բրուքս Ռաուշը։

Ընտրյալ ֆիլմագրություն

Ծանոթագրություններ 

Ամերիկացի հեռուստատեսային դերասանուհիներ
Ամերիկացի կինոդերասանուհիներ
Ամերիկացի դերասաններ
Ամերիկացի դերասանուհիներ
Ամերիկացի կատակերգուներ
21-րդ դարի ամերիկացի դերասանուհիներ
Կանայք
Ամերիկացի սցենարիստներ
Ամերիկացի պրոդյուսերներ
Ամերիկացի ռեժիսորներ